- Hindi News
- National
- पीजी कॉलेज में प्रोफेसर हैं रश्मि जेता, सैकड़ों फिल्मों के बीच दमोह की फिल्म चुनी गई
पीजी कॉलेज में प्रोफेसर हैं रश्मि जेता, सैकड़ों फिल्मों के बीच दमोह की फिल्म चुनी गई
2.58 मिनट की शार्ट फिल्म बनाकर पाया उत्कृष्ट अवाॅर्ड
पीजी कॉलेज के प्रोफेसर डॉ. रश्मि जेता ने स्वच्छ भारत अभियान से प्रेरित होकर 2.58 मिनट की बनाई शार्ट फिल्म लोगों के बीच में चर्चा का विषय बन गई है।
यह फिल्म दमोह के सार्वजनिक स्थलों पर होने वाली गंदगी को लेकर बनाई गई है। जिसमें लोगों को स्वच्छता अपनाने के लिए प्रेरित किया गया है। हाल ही में इस फिल्म के लिए सूचना प्रसारण मंत्रालय और राष्ट्रीय फिल्म विकास प्राधिकरण नई दिल्ली की ओर से उत्कृष्ट फिल्म सम्मान से सम्मानित किया गया है। दरअसल दमोह में बनी यह लघु फ़िल्म स्वच्छ भारत विषय पर बनी है। जिसमें लोगों को गंदगी न करने के लिए प्रेरित किया गया है। दमोह में किस तरह से गंदगी करते और उससे लोगों पर क्या प्रभाव पड़ता है। यह फिल्म में दिखाया गया है। डॉ. जेता ने बताया कि कुछ समय पहले प्रधानमंत्री नरेंद्र मोदी ने देश भर के फ़िल्मकारों से स्वच्छ भारत अभियान पर लघु फ़िल्म बनाने का आह्वान किया था। जिसके बाद उन्होंने स्थानीय युवाओं को जोड़कर एक लघु फ़िल्म का निर्माण किया। दमोह के स्थलों को लेकर बनाई गई इस फिल्म में सीमित संसाधनों का उपयोग किया गया और युवाओं ने भी महत्वपूर्ण भूमिका निभाई। फ़िल्म में एंकर की भूमिका मनीष सोनी ने निभाई। नरेंद्र अठ्या ने फ़िल्म की एडिटिंग की है। फिल्म में जागेश्वर धाम बांदकपुर, पुलिस लाइन ग्राउंड, सर्किट हाउस, तहसील ग्राउंड रोड से लेकर किशुनगंज की पहाड़ी को दर्शाया गया है।
दमोह। प्रो. रश्मि जेता का उत्कृष्ट अवार्ड से सम्मानित किया गया।
सैकड़ों फिल्मों में
दमोह का नाम आया
बताया हाता है कि इस अवॉर्ड के लिए देश भर से सैकड़ों फ़िल्म प्रतियोगितामें शामिल हुईं थीं, पर दमोह की फिल्म को चुना जाना बड़ी उपलब्धि है। डॉ. जेता ने बताया कि इस फ़िल्म की खास बात ये है कि इसका हर हिस्सा दमोह की लोकेशन में फिल्माया गया है ।फ़िल्म के हर पहलू पर दमोह के कलाकारों ने कार्य किया है। जो नियमावली प्रतियोगिता में शामिल होने के लिए बनाई गई है। उसी हिसाब से सभी ने काम किया। इस फ़िल्म के निर्माण में मधुर कांत और ऋषभ ने भी महत्वपूर्ण भूमिका निभाई।
सफलता
tgl_Latn sot_Latn hin_Deva hin_Deva hin_Deva hin_Deva hin_Deva mai_Deva mag_Deva hin_Deva hin_Deva hne_Deva